Diari Oficial de la Generalitat Valenciana


Sumari del DOGV 9657, del 08-08-2023 (2023/8793)

DECRET 122/2023, de 4 d'agost, del Consell, pel qual es crea l'Institut d'Educació Secundària Gran Alacant, amb codi de centre 78851615, a Santa Pola.
------------------------------------------------------------------------------------------------------------------------------------------------------

### Dades del document

Número de DOGV
:   9657

Data del DOGV
:   08-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8793


Data del document
:   04-08-2023

Organisme emissor


Tipus de document
:   Decret

Descriptors 

:   * Conselleria d'Educació, Universitats i Ocupació
    * centre d'ensenyament

DECRET 122/2023, de 4 d'agost, del Consell, pel qual es crea l'Institut d'Educació Secundària Gran Alacant, amb codi de centre 97374390, a Santa Pola. [2023/8793]  
Els estudis de planificació educativa realitzats per la Conselleria d'Educació, Cultura i Esport davant el progressiu augment de la matrícula d'alumnat en els dos instituts d'Educació Secundària de la localitat de Santa Pola consideren convenient, per a atendre les necessitats educatives de la zona, la creació d'un institut d'educació secundària on s'impartisquen els ensenyaments d'Educació Secundària Obligatòria, Batxillerat i Formació Professional prevists en la Llei orgànica 2/2006, de 3 de maig, d'educació.  
A la vista d'aquestes consideracions, la Conselleria d'Educació, Cultura i Esport, ha proposat la creació d'un Institut d'Educació Secundària, per desglossament parcial de l'Institut d'Educació Secundària Cap de l'Aljub, tots dos en la localitat de Santa Pola.  
L'article 13 de la Llei orgànica 8/1985, de 3 de juliol, reguladora del dret a l'educació, estableix que tots els centres tindran una denominació específica. D'acord amb el que s'estableix en l'article 5 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, la denominació específica de Gran Alacant ha sigut proposada pel Consell Escolar Municipal de Santa Pola, en sessió ordinària celebrada el 18 de maig de 2023.  
Per això, de conformitat amb el que s'estableix en l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, i en l'article 3 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional, i a proposta de la consellera d'Educació, Cultura i Esport, prèvia deliberació del Consell, en la reunió del dia 4 d'agost de 2023,  
  
  
  
DECRETE  
  
Article únic. Creació del centre  
Es crea el següent centre docent:  
Província: Alacant  
Localitat: Santa Pola  
Denominació: Institut d'Educació Secundària Gran Alacant  
Titular: Generalitat  
Codi: 33150598  
Domicili: C/ Muntanya de Santa Pola, s/n  
Composició: 24 unitats d'Educació Secundària Obligatòria, 8 de Batxillerat i 4 de Formació Professional.  
Capacitat: 720 llocs escolars d'Educació Secundària Obligatòria, 280 de Batxillerat i 120 de Formació Professional.  
  
  
DISPOSICIONS ADDICIONALS  
  
Primera. Inscripció  
El que s'estableix en aquest decret s'inscriurà en el Registre de centres docents de la Comunitat Valenciana.  
  
Segona. Personal del centre  
El personal docent amb destinació definitiva en l'IES Cap de l'Aljub, codi de centre 38793600, que, a conseqüència del desglossament d'algunes de les unitats d'ESO, s'adscriga al centre que es crea mitjançant aquest decret, mantindrà l'antiguitat que posseïa en el seu centre d'origen, en aplicació del que s'estableix en la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'educació, i altres procediments de provisió de places a cobrir per aquests.  
  
  
DISPOSICIONS FINALS  
  
Primera. Desplegament  
Es faculta la conselleria competent en matèria d'educació perquè adopte les mesures que siguen necessàries per al compliment i desplegament del que s'estableix en aquest decret, així com per a modificar, si escau, la denominació i configuració del centre.  
  
Segona. Publicació i efectes  
Aquest decret entrarà en vigor el dia de la publicació en el Diari Oficial de la Generalitat Valenciana; no obstant això, els seus efectes acadèmics s'entenen referits a l'inici del curs escolar 2023-2024.  
  
València, 4 d'agost de 2023  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER